Legal Document

Category: 2205

Text:
74. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 125469 της 12 Μαρτ./6 Μαΐου  1993 (ΦΕΚ Β΄ 328) Προϋποθέσεις για την εφαρμογή του άρθρ. 26 του Νόμ. 2040/1992. Έχοντας υπόψη: 1.Το άρθρ. 27 παρ. 1 τελευταίο εδάφιο του Νόμ. 2040/92, σύμφωνα με το οποίο "Με απόφαση του Υπουργού Γεωργίας καθορίζονται η (Αντί για τη σελ. 456,455) Σελ. 456,455(α) Τεύχος 1260-Σελ. 65 Δασικός Κώδικας 17.Ζ.α.73-74 διαδικασία και κάθε αναγκαία λεπτομέρεια για την εφαρμογή του παρόντος άρθρου και των άρθρ. 25 και 26 του νόμου αυτού". 2.Το άρθρ. 26 του ιδίου Νόμ. 2040/92 το οποίο ρυθμίζει το ιδιοκτησιακό καθεστώς των εξαιρεθεισών υπέρ των ιδιοκτητών κατά την απαλλοτρίωση κτημάτων κτηνοτροφικών (δασικών και χορτολιβαδικών) περί ων οι παρ. 2 και 6β του άρθρ. 3 του Νόμ. 998/1979. 3.Την ανάγκη συμπληρώσεως του ανωτέρω άρθρ. 26 του Νόμ. 2040/1992 προκειμένου να καθοριστούν οι ιδιαίτερες προϋποθέσεις που πρέπει να συντρέχουν για την εφαρμογή της. 4.Το Νόμ. 1558/1985 "Κυβέρνηση και Κυβερνητικά όργανα", αποφασίζουμε: 1.Καθορίζουμε τις προϋποθέσεις που πρέπει να συντρέχουν σωρευτικά για την εφαρμογή της διατάξεως του άρθρ. 26 του Νόμ. 2040/1992 ως εξής: α)Να έχει κηρυχθεί αναγκαστική απαλλοτρίωση του κτήματος, σύμφωνα με το άρθρ. 28 του Ν.Δ. 2185/1952 δηλ. αποκλειστικά και μόνο για αποκατάσταση ακτημόνων κτηνοτρόφων. β)Να έχει λάβει χώραν εκδίκαση του κτήματος από την αρμόδια Επιτροπή Απαλλοτριώσεων και εξαίρεση υπέρ του ή των ιδιοκτητών του κτήματος του χιλιοστρέμματος, σύμφωνα με το άρθρ. 29 του Ν.Δ. 2185/52. Η έκταση αυτή μπορεί να είναι προσαυξημένη σε περίπτωση που το κτήμα εκμεταλλευόταν από τον ή τους ιδιοκτήτες σε βάρος των οποίων έγινε η απαλλοτρίωση με δικό τους ποίμνιο, όπως ειδικώτερα προσδιορίζεται στην παρ. 2 του άρθρου αυτού. γ)Να έχει λάβει χώρα διανομή του κτήματος υπέρ των δικαιούχων με την απόφαση της Επιτροπής Απαλλοτριώσεων, κτηνοτρόφων. δ)Να έχει εκδοθεί η σχετική δικαστική απόφαση, με την οποία αναγνωρίζονται δικαιούχοι απόληψης της αποζημιώσεως ο ή οι ιδιοκτήτες για την διανεμηθείσα υπέρ των αποκατασταθέντων κτηνοτρόφων έκταση, και ε)Να πρόκειται για δασικές εκτάσεις ή για χορτολιβαδικές εκτάσεις, υπέρ των οποίων προβλέπουν οι παρ. 2 και 6β του άρθρ. 3 του Νόμ. 998/1979. 2.Περί της συνδρομής των ανωτέρω θα χορηγείται σχετική βεβαίωση από την οικεία Δ/νση Γεωργίας, μετά από αίτηση των ενδιαφερομένων. 3.Η κατά τ΄ ανωτέρω βεβαίωση, συνοδευομένη από τοπογραφικό διάγραμμα αποτελεί τίτλον κυριότητας, δεκτικό μεταγραφής. 4.Κάλυψη δαπάνης. Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. Σελ. 456,456(α) Τεύχος 1260-Σελ. 66